CELEX: 62015TB0478
Language: da
Date: 2018-06-28 00:00:00
Title: Sag T-478/15: Rettens kendelse af 28. juni 2018 — Rumænien mod Kommissionen (Annullationssøgsmål — Den Europæiske Unions egne indtægter — medlemsstaternes økonomiske ansvar — pligt til at betale Kommissionen et beløb svarende til et tab af egne indtægter — skrivelse fra Kommissionen — retsakt, der ikke kan gøres til genstand for søgsmål — afvisning)

27.8.2018   
            
            
               DA
            
            
               Den Europæiske Unions Tidende
            
            
               C 301/32
            
         
      Rettens kendelse af 28. juni 2018 — Rumænien mod Kommissionen
      (Sag T-478/15) (1)
      
      ((Annullationssøgsmål - Den Europæiske Unions egne indtægter - medlemsstaternes økonomiske ansvar - pligt til at betale Kommissionen et beløb svarende til et tab af egne indtægter - skrivelse fra Kommissionen - retsakt, der ikke kan gøres til genstand for søgsmål - afvisning))
      (2018/C 301/42)
      Processprog: rumænsk
      
         Parter
      
      
         Sagsøger: Rumænien (først ved R.-H. Radu, A. Buzoianu og E. Gane, derefter ved R.-H. Radu, E. Gane, A. Wellman og M. Chicu, som befuldmægtigede)
      
         Sagsøgt: Europa-Kommissionen (først ved A. Caeiros og A. Ştefănuc, derefter ved A. Caeiros og G.-D. Balan, som befuldmægtigede)
      
         Sagens genstand
      
      Søgsmål i henhold til artikel 263 TEUF med påstand om annullation af afgørelse fra Kommissionens Generaldirektorat for Budget, indeholdt i skrivelse med referencen Ares (2015) 2453089 af 11. juni 2015, hvorved sidstnævnte opfordrede Rumænien til at stille et bruttobeløb på 1 079 513,09 EUR, hvoraf skal fratrækkes 25 % i opkrævningsomkostninger, til rådighed for Kommissionen svarende til et tab af traditionelle egne indtægter, og dette senest den første hverdag efter den nittende dag i den anden måned efter afsendelse af nævnte skrivelse, med risiko for at betale morarenter i medfør af artikel 11 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2007/436/EF, Euratom om ordningen for Fællesskabernes egne indtægter (EFT 2000, L 130, s. 1).
      
         Konklusion
      
      
                  1)
               
               
                  Sagen afvises.
               
            
                  2)
               
               
                  Det er ufornødent at træffe afgørelse om Den Slovakiske Republiks anmodning om intervention.
               
            
                  3)
               
               
                  Rumænien bærer sine egne omkostninger og betaler de Europa-Kommissionen afholdte omkostninger.
               
            
                  4)
               
               
                  Rumænien, Kommissionen og Den Slovakiske Republik bærer deres egne omkostninger i forbindelse med sidstnævntes anmodning om intervention.
               
            
         (1)  EUT C 346 af 19.10.2015.